Motî:pormoenner - Wikipedia

# Motî:pormoenner

### Èn årtike di Wikipedia.

pormoenner (codjowaedje) si pormoenner [v.pr.] roter londjinnmint, po s' plaijhi. Tot s' pormoennant loyminoymint, li vicåre rescontere ene masse di djins (Marcel David). Gn aveut on spér ki s' pormoennéve avå l' fagne. F. se promener.

Etimolodjeye : viebe moenner, betchete por-.

| pormoennåde [f.n.] 1. moumint k' on s' va pormoenner. 2. pormoennaedje. Dji frè ene pormoennåde po m' kischeure après l' dinner. Li directeur s' aveut dmandé s' il aléve leyî rexhe si troplêye pol pormoennåde (Chantal Denis). F. promenade.

| pormoenneu, pormoenneuse u pormoennresse [o.f.n.] li ci (cene) ki s' pormoenne.

| pormoennaedje [o.n.] 1. no d' fijhaedje et no di çou k' est fwait (accion eyet si adierça) pol viebe "si pormoenner". I gn a do pormoennaedje a Francortchamp (L. Remacle). On dit eto: pormoennåde. 2. plaece k' on s' î pout pormoenner. F. promenade amenagée. 3. pî-rowe. Al plaece do teyåte di Nameur, asteure, c' est on pormoennaedje. F. piétonnier.

Prin del pådje «http://wa.wikipedia.org../../../p/o/r/Mot%C3%AE%7Epormoenner.html»

##### Views

- Årtike
- Copene
- Modêye d' asteure

##### Cweri